Efter en bidende kold store bededagsferie venter op til 20 grader på fredag. Det solrige vejr denne søndag fortsætter mandag. Tirsdag kan man endnu høste pænt vejr i Østdanmark, men et større regnvejr fra vest ændrer fuldstændig på tingene. Torsdag og fredag byder på vekslende vejr med både sol og byger og med stigende temperaturer. Mandag bliver solrig, men mere blæsende Mandag ventes solrigt vejr, men skyer kan til tider drille i Vestjylland. Temperaturen kommer op mellem 13 og 18 grader, og det bliver varmest i Syd- og Vestjylland. Vinden tiltager og bliver jævn til frisk – ved kyster endda op til hård. Den op til hårde vind ved syd- og østvendte kyster vil begrænse temperaturerne til mellem 10 og 13 grader nær kysterne. Tirsdag og onsdag med regnfuldt vejr til Jylland Tirsdag kan man endnu få solskin og op til 18 grader i de østlige egne, mens et større regnvejr breder sig ind over Jylland. Herefter venter en regnfuld periode, hvor især Jylland står for skud. Onsdag ventes mellem 10 og 16 grader med regn i perioder, og man skal ikke forvente ret meget sol. Jylland får forventeligt mellem 15 og 30 millimeter regn tirsdag og onsdag, mens prognoserne har stort set tørt vejr øst for Storebælt. Forårsvarme torsdag og fredag, men også lokale byger Torsdag og fredag byder på vekslende skydække med nogen sol og stedvise byger. Fredag byder på de længste perioder med sol, og mest varme. Torsdag vil de fleste få 15 til 18 grader, mens fredagen byder på 15 til 20 grader.

Referat:
Tirsdag og onsdag ser regnfulde ud, men forårsvejret stråler både før og efter.